În toată țara au avut loc din nou proteste, pentru a patra zi la rând. 300.000 de oameni au ieșit în stradă pentru a cere anularea ordonanţei care aduce modificări Codului Penal.

Motivele pentru care oamenii au ieșit în stradă:

- Dorim să nu ne conducă hoţii. Sunt bucuroasă pentru tineretul nostru. Sunt impresionată de cât de uniți sunt și cât de frumos se organizează. Sunt mândră de ei, că sunt pașnici.

- Am ieșit în stradă pentru că au dat o ordonanţă cu care eu nu sunt de acord şi îmi doresc să se abroge. Mi-aş dori ca în viitor copii mei să înţeleagă că nu e bine să furi şi că toţi suntem egali până la urmă în faţa legii.

- Pentru că ordonanțele de urgență sunt date pentru infractori. E a treia seară când ies, până când retrag ordonanțele.

- Pentru abrogarea ordonanței de urgență! Este absolut anormal ce se întâmplă! Cum adică? Toată lumea înțelege lucrul ăsta. E absolut aberant. Ce o să le spun copiilor mei? Că am stat acasă când s-a întâmplat asta? Nu pot.

- Am ieşit ca să protestăm împotiva ordonanţelor şi pentru retragerea lor. Care înseamnă un viitor mai bun pentru noi. Sunt nişte chestii care trebuie rezolvate repede în câteva zile. Ideea e că noi protestăm aici pentru toată ţara iar ei îşi fac ordonanţe numai pentru un grup!

Galerie foto - cum s-au desfășurat protestele în țară și în diaspora:

Fotografii: Inquam Photos, telespectatori via WhatsApp și Facebook

ACTUALIZARE. După plecarea celor mai mulți protestatari, câțiva voluntari au început să strângă gunoiul din Piața Victoriei.

ACTUALIZARE. Protestatarii din Piața Victoriei au început să plece spre casă. Mai sunt însă mulți oameni în fața Guvernului, iar un grup de tineri din mijlocul protestatarilor bat tobele.

ACTUALIZARE. 150.000 de protestatari în Capitală. Protestatarii cântă imnul național în Piața Victoriei.

Crește numărul protestatarilor și în alte orașe. Sunt 40.000 de oameni în stradă la Cluj, 20.000 la Sibiu și 25.000 la Timișoara.

Câteva mii de persoane au ieșit în stradă și la Ploiești.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Și circa 100 de români din Praga protestează:

ACTUALIZARE. 250.000 de oameni cer în stradă retragerea Ordonanței de urgență privind modificarea Codurilor penale.

Este a patra seară consecutivă de proteste.

În fața sediului Guvernului s-au adunat 90.000 de oameni.

Numărul participanților la protestele din mai multe orașe: Piatra Neamț - 1.000, Deva – 2.200, Galați – 8.000, Craiova – 5.000, Bacău – 2.000, Brașov – 12.000, Oradea – 5.000, Alba Iulia – 3.500, Cluj Napoca – 35.000, Baia Mare – 5.000, Sibiu – 18.000, Timișoara – 25.000, Arad – 2.500, Iași – 10.000, Oradea - 5.000, Pitești - 1.500, Mediaș - 2.000, Constanța - 12.000, Bistrița - 5.000, Târgu Mureș - 5.000.

Sute - sau chiar mii - de persoane protestează și în orașe mai mici.

Sunt proteste și în mai multe orașe din Europa. La Berlin s-a cântat imnul național al României:

Și la Londra este în desfășurare un protest al românilor nemulțumiți de OUG 13/2017:

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

ACTUALIZARE. Sunt aproximativ 60.000 de protestatari în fața Guvernului. La Cluj au ieșit 30.000 de oameni în stradă pentru a cere abogarea OUG 13. La Sibiu sunt 18.000 de protestatari în acest moment, iar la Timișoara 25.000. În întreaga țară, sunt 180.000 de protestatari.

ACTUALIZARE. Sunt 50.000 de protestatari în București. În toată țara, numărul protestatarilor a ajuns la 160.000.

Sunt 4.000 de oameni în stradă în Baia Mare, 2.000 la Bacău, 10.000 în Brașov, 20.000 la Cluj, 15.000 la Sibiu, 8.000 la Iași, 25.000 la Timișoara, 7.500 în Constanța, 5.500 în Galați.

O femeie de 80 de ani, aflată în primele rânduri ale protestatarilor din București, spune că a venit în Piața Victoriei „pentru nepoți și pentru țara asta”.

ACTUALIZARE. Sunt peste 100.000 de oameni în stradă, în toată țara. Se protestează în București și în toate marile orașe, dar primim imagini cu mitinguri și din orașe mai mici.

Numărul protestatarilor crește din minut în minut. Oamenii au pancarte, steaguri tricolore și steaguri ale Uniunii Europene.

Sunt 20.000 de oameni în stradă în Cluj Napoca, 22.000 la Timișoara, 6.000 la Constanța, 15.000 la Sibiu. În Brașov au ieșit în stradă 8.000 de oameni, la Craiova - 2.000, în Galați - 3.000, în Bacău - 2.000. În Iași sunt 8.000 de oameni.

În Capitală, numărul protestatarilor a ajuns la 25.000. În Piața Victoriei, câțiva protestatari au marionete ale unor membri ai Guvernului, îmbrăcate în haine vărgate.

ACTUALIZARE. Numărul celor care vin în Piața Victoriei crește de la minut la minut. Sunt acum 12.000 de protestatari în fața Guvernului.

Traficul este blocat pe unele dintre arterele din zonă. Bulevardul Aviatorilor încă este circulabil.

S-a închis Lascăr Catargiu. Sunt foarte mulţi oameni care vin în grupuri.

Numărul protestatarilor crește și în celelalte orașe. Sunt circa 5.000 de protestatari la Iași, 5.000 la Cluj și cica 3.000 la Sibiu. La Constanța sunt 4.500 de oameni în stradă. 7.000 protestează și la Timișoara.

Sunt 1.500 de oameni la Galați.

Primim imagini de la telespectatori, de la protestele din țară și din diaspora. Dacă participați la manifestații, ne puteți trimite foto/video pe adresa de e-mail redactie@digi24.ro, pe pagina de Facebook a Digi24 și pe WhatsApp, la numărul 0771.100.304.

Protest în Baia Mare:

Protest în Botoșani:

Protest la Mediaș:

Protest în Timișoara:

Protest la Focșani:

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Protest la Târgu Mureș:

Protest în Năvodari:

ACTUALIZARE. Crește numărul protestatarilor. Sunt circa 3.000 de oameni în Piața VIctoriei.

Sunt, de asemenea, mii de jandarmi și polițiști în Piața Victoriei și în zonele învecinate, pregătiți să intervină în caz de violențe. Protestul este însă pașnic, în acest moment.

Aseară au fost 80.000 de oameni în stradă și nu s-au înregistrat incidente. Violențe au fost miercuri noaptea, când un grup de agitatori i-a atacat pe jandarmi. Protestatarii s-au îndepărtat însă de aceștia.

Și la Sibiu ies oamenii în stradă. În prezent sunt circa 1.500 de protestatari. În fața prefecturii din Constanța sunt circa 800 de persoane.

Protestatarii încep să sosească în Piața Victoriei. Este ora la care mulți dintre ei pleacă de la serviciu și merg direct în fața sediului Guvernului, astfel că grupul protestatarilor crește din minut în minut.

Și zona rezervată presei este plină. Sunt echipe de la posturi străine de televiziune, de la agenții de presă și ziare occidentale. Printre acestea – BBC, Associated Press și Al Jazeera.

Câteva zeci de persoane au venit încă de dimineață în Piața Victoriei. Printre acestea este și un tânăr care a venit încă de la ora 9.00 dimineața și spune că și-a mutat biroul în piață.

Și la Brașov s-au strâns circa 250 de persoane în Piața Sfatului. La Constanța, protestatarii se adună în fața Prefecturii. La Baia Mare, deși plouă, protestatari se adună în Piața Revoluției. În acest moment, în locul unde se desfășoară protestul se aude imnul național. De asemenea, și la Iași au ieșit în stradă câteva sute de persoane.

Joi seara, circa 220.000 de oameni au ieșit în stradă în toată țara în semn de protest față de ordonanța adoptată de Guvern marți prin care este modificat Codul penal. Miercuri seara au fost la manifestații 300.000 de oameni.